  Майя Бывальцева 9-тӥ южтолэзьысен Глазкарын «Мерлыко такси» ужзэ азьланьтӥз. Со сярысь ивортэ кар администрацилэн пресс-службаез. Таксиен ветлыны быгато Быдӟым Атыкай оже пыриськемъёс, 1-тӥ но 2-тӥ группаен сӧсыръёс, сӧсыр нылпиос, гемодиализэ ветлӥсь муртъёс. Каретӥ огпала мынон-ветлонлэн дуныз 30 манет, кыдёкегес (Сыгае, Птицефабрикае, Никольске, Красногорск трактэ) — 35 манет. «Мерлыко таксиен» ветлыны луэ эмъяськонниосы, школаосы, вылӥ дышетсконниосы, кун тӧрлыкъёсы, Россиысь Пенси фондлэн ёзэсъёсаз, Мерлыко утетъя фондлэн улосвыл ёзэтаз, лулчеберетъя но искусствоя огазеяськонъёсы, спортъя но тазалыкез юнматонъя огазеяськонъёсы, чугун сюрес вокзалэ, автовокзалъёсы, автостанциосы, сӧсыръёслэн но ветеранъёслэн мерлыко огазеяськонъёсазы, мунчоосы, парикмахерскойёсы, пыдкутчанэз тупатъян пунктъёсы, ритуальной юрттӥськетъя огазеяськонъёсы. Юрттэт басьтыны луэ тупанкыл гожтэм бере. Со понна вазиськоно Глазкарысь калыклы мерлыко юрттэт сётонъя центре. Со интыяськемын Энгельс ульчаысь 30а юртын, пырно 1 номеро кабинетэ. Сӧре кутоно паспортэз, сӧсыр луэм сярысь справкаез. Тегъёс: Глазов мерлыкотакси сӧсыръёс  